นักรบประกายดาว

***นักรบประกายดาว*** () เป็นภาคที่สามของซีรีส์มังงะ *[[โจโจ้ ล่าข้ามศตวรรษ]]* แต่งเรื่องและวาดภาพโดยฮิโรฮิโกะ อารากิ ภาคนี้ตีพิมพ์เป็นเวลามากกว่า 3 ปี ตีพิมพ์ในนิตยสาร*[[โชเน็งจัมป์รายสัปดาห์]]*ของสำนักพิมพ์ชูเอชะตั้งแต่วันที่ 21 มีนาคม พ.ศ. 2532 ถึง 14 เมษายน พ.ศ. 2535 มีทั้งหมด 152 ตอน รวบรวมตีพิมพ์เป็นหนังสือมังงะรวมเล่ม (*ทังโกบง*) ทั้งหมด 16 เล่ม เมื่อตีพิมพ์ในนิตยสารเป็นครั้งแรกเคยใช้ชื่อภาคเดิมว่า  ภาคนี้อยู่ถัดจากภาค *[[กระแสสงคราม]]* และอยู่ก่อนหน้าภาค *[[เพชรแท้ไม่มีวันสลาย]]*

## เนื้อเรื่อง
ญี่ปุ่นในปี 1988 *[[คูโจ โจทาโร่]]* หลานของโจเซฟ โจสตาร์ขังตัวเองไว้ในห้องขังเนื่องจากตนค้นพบว่าตัวเองมี "วิญญาณร้าย" เข้าสิง แต่โจเซฟซึ่งเดินทางมาจากนิวยอร์กได้ชี้แจงให้ฟังว่าแท้จริงแล้ว "วิญญาณร้าย" นั้นคือพลังพิเศษประจำตัวบุคคลซึ่งเรียกว่าสแตนด์ และได้แนะนำให้รู้จักกับมูฮัมหมัด อับดุล ผู้ใช้สแตนด์ชาวอียิปต์ชี้แนะแนวทางในการใช้พลังสแตนด์นี้ให้กับโจทาโร่ อย่างไรก็ตามโจเซฟก็มีพลังสแตนด์เช่นกัน

สาเหตุที่โจทาโร่และโจเซฟเพิ่งจะค้นพบว่าตนเองมีพลังสแตนด์นั้น เนื่องจากการคืนชีพของดีโอ บรันโด ศัตรูคู่อาฆาตของตระกูลโจสตาร์ได้ฟื้นคืนชีพขึ้นจากการหลับใหลมานานเกือบ 100 ปีในโลงใต้ก้นมหาสมุทรแอตแลนติก ดีโอได้เอาร่างของโจนาธานซึ่งเป็นปู่ของโจเซฟมาเป็นร่างของตนเอง บัดนี้ดีโอได้วางแผนที่จะยึดครองโลกอีกครั้ง ร่างกายของดีโอซึ่งเป็นร่างของโจนาธานนั้นมีคลื่นพลังพิเศษที่สามารถติดต่อกับลูกหลานตระกูลโจสตาร์ได้ เมื่อดีโอค้นพบพลังสแตนด์ในร่างของโจนาธานทำให้เหล่าลูกหลานของตระกูลโจสตาร์มีพลังสแตนด์ตามไปด้วย แต่โฮลี่ซึ่งเป็นลูกสาวของโจเซฟและเป็นมารดาของโจทาโร่ได้ล้มป่วยลงเนื่องจากอาการสแตนด์เป็นพิษ เนื่องจากโฮลี่ไม่มีสัญชาตญาณในการต่อสู้ซึ่งเป็นแรงขับเคลื่อนของพลังสแตนด์ ส่งผลให้พลังนั้นย้อนกลับเข้ามาทำร้ายตัวเองในที่สุด ทั้งนี้โฮลี่ยังมีเวลาอีกประมาณ 50 วันก่อนจะสิ้นใจ หนทางที่ทำให้โฮลี่จะหายเป็นปกติได้คือต้องกำจัดดีโอที่เป็นตัวต้นเหตุ พวกโจทาโร่จึงต้องออกเดินทางไปยังอียิปต์รังของดีโอ

ในการเดินทางของพวกโจโจ้นั้นไม่ได้ราบรื่น เนื่องจากดีโอรู้แล้วว่าพวกโจโจ้ต้องการมาที่อียิปต์เพื่อกำจัดตน จึงได้ส่งลูกสมุนผู้ใช้สแตนด์มาขัดขวางพวกโจโจ้ตลอดการเดินทาง แต่ในการเดินทางครั้งนี้ไม่ได้มีเพียงแต่โจทาโร่ โจเซฟ และอับดุลเท่านั้นแต่ยังมีคะเคียวอิน โนริอากิ,ฌอง ปิแอร์ โปลนาเรฟ และอิกกี้ ซึ่งเป็นสุนัขที่มีพลังสแตนด์ การต่อสู้ในแต่ละครั้งทำให้พวกโจโจ้แข็งแกร่งขึ้น

หลังจากการเดินทางอันยาวนานประมาณ 50 วัน พวกโจโจ้ได้มาถึงคฤหาสน์ของดีโอที่ไคโร อียิปต์ แต่ว่าก่อนที่จะพบกับดีโอนั้นทั้งอับดุลและอิกกี้ถูกวานิลลา ไอซ์ สมุนของดีโอฆ่าตาย เมื่อดีโอปรากฏตัวและเผชิญหน้ากับพวกโจโจ้ พลังสแตนด์ของดีโอนั้นเต็มไปด้วยปริศนาและความน่าสะพรึงกลัว ทว่าคะเคียวอินสามารถเปิดโปงความสามารถสแตนด์ของดีโอออกมาได้แต่ก็ต้องแลกด้วยชีวิตของตัวเอง โจเซฟกับโปลนาเรฟก็ถูกดีโอเล่นงานจนปางตาย พลังสแตนด์และความเป็นอมตะของดีโอทำให้โจทาโร่ต้องตกอยู่ในภาวะวิกฤติ แต่ท้ายที่สุดโจทาโร่สามารถเอาชนะดีโอไปได้ด้วยความสามารถที่แท้จริงของตนเอง ดีโอถูกโจทาโร่ฆ่าตายโดยสมบูรณ์เป็นการปิดฉากของการต่อสู้แห่งชะตากรรม

## ตัวละครหลัก
***คูโจ โจทาโร่** หลานของโจเซฟ มีบุคลิกที่สุขุม มีสติปัญญาเฉลียวฉลาดตามแบบฉบับของชายหนุ่มในตระกูลโจสตาร์ แม้ในเวลาต่อสู้
: ชื่อสแตนด์ : "**สตาร์ แพล็ตตินั่ม **
: " ( ดาว เงิน) มีพลัง ความเร็ว และความแม่นยำอยู่ในระดับสุดยอด นอกจากนี้ยังสามารถหยุด"เวลา" ได้ชั่วขณะหนึ่ง
: สัญลักษณ์ไพ่ : ไพ่ยิปซี  The Star :เสียงต่อสู้ :ora ora ora
***โจเซฟ โจสตาร์** ตาของโจทาโร่ ตัวเอกของภาคสอง ภาคนี้แก่ชราลงตามวัย แต่ไหวพริบสติปัญญาและความเจ้าเล่ห์ไม่ได้ลดลงไปด้วย โจเซฟสามารถใช้วิชากำลังภายในที่เรียกว่า "พลังคลื่นมนตรา" คือ คลื่นพลังแห่งแสงอาทิตย์
: ชื่อสแตนด์ : "**เฮอร์มิท เพอร์เพิล**" (ฤษีฤทธิ์ม่วง) สามารถถ่ายทอดภาพโทรจิตที่ถ่ายมาได้ให้ออกมาเป็นรูป เมื่อใช้ร่วมกับคลื่นมนตราก็ยิ่งมีพลังร้ายกาจ
: สัญลักษณ์ไพ่ : ไพ่ยิปซี  The Hermit : เสียงต่อสู้ :ไม่ปรากฏ
***มูฮัมหมัด อับดุล** ชายหนุ่มนักทำนายจากอิยิปต์ ผู้มีความรู้ในด้านต่างๆ คอยให้คำแนะนำแก่พวกโจทาโร่อยู่เสมอ ในการเดินทางครั้งนี้ อับดุล ได้เสียสละชีวิตเพื่อช่วย โปลนาเรฟ จากการโจมตีของ วนิลา ไอซ์ 
: ชื่อสแตนด์ : "**เมจิคเชี่ยน เรด**" (พ่อมดอัคคี) มีพลังที่ควบคุมความร้อนและเปลวเพลิงได้ดั่งใจนึก
: สัญลักษณ์ไพ่ : ไพ่ยิปซี  The Magician :เสียงต่อสู้ :ไม่ปรากฏ
***คะเคียวอิน โนริอากิ** เพื่อนร่วมชั้นของโจทาโร่ เป็นชายหนุ่มที่สำอางค์เล็กน้อย เดิมทีได้ต่อสู้กับโจทาโร่เนื่องจากถูกดิโอควบคุม แต่โจทาโร่ช่วยปลดปล่อยออกมาได้ ต่อมา คะเคียวอินได้ค้นพบว่าตัวเองมีความรู้สึกพิเศษต่อคูโจ โฮลี่ที่ไม่สามารถสลัดทิ้งไปได้และรู้สึกดีในมิตรภาพครั้งแรกกับลูกชายของโฮลี่ เพราะในอดีตคะเคียวอินไม่มีเพื่อนจนคุณครูต้องเรียกไปพบ เมื่อเจอคนที่มีความสามารถเดียวกันจึงร่วมออกเดินทางเพื่อขอบคุณโจทาโร่ที่ปลดปล่อยจากดิโอและเอาพยายามหาหนทางคว้าหัวใจของคูโจ โฮลี่ มาให้ได้ คะเคียวอินเป็นคนที่สามารถไขความลับของพลังสแตนด์ของ ดิโอได้ แต่ต้องแลกกับชีวิตของเขาเลยทีเดียว
: ชื่อสแตนด์ : "**ไฮเอโรแฟนต์ กรีน**" (สังฆราชมรกต) มีพลังปล่อยลำแสงทำลายล้างสีเขียวเป็นรูปแบบมรกต และยังกลายร่างเป็นเส้นเล็กๆเพื่อการสังเกตการณ์ในระยะไกลได้ด้วย
: สัญลักษณ์ไพ่  : ไพ่ยิปซี  The Hierophant :เสียงต่อสู้ :ไม่ปรากฏ
***ฌอง ปิแอร์ โปลนาเรฟ**
*ชายหนุ่มชาวฝรั่งเศส ได้ต่อสู้กับพวกโจทาโร่เนื่องจากความเข้าใจผิด ต้องการจะแก้แค้นชายลูกน้องของดิโอที่ข่มขืนน้องสาวตัวเองจึงเดินทางไปกับพวกโจทาโร่
: ชื่อสแตนด์ : "**ซิลเวอร์ แชเรียต**" (อัศวินสีเงิน) มีความสามารถในการต่อสู้ด้วยดาบสูงมากสามารถถอดเกราะและปล่อยตัวดาบเหมือนยิงจรวดได้(ทั้งเรื่องมีให้เห็นเพียงครั้งเดียว) ทั้งยังมีความไวเป็นเลิศและปรากฏตัวอีกครั้งในภาคที่ห้า :เสียงต่อสู้ ไม่ทราบ เพียงแค่เสียงลม
: สัญลักษณ์ไพ่ : ไพ่ยิปซี  The Chariot
***อิคกี้** สุนัขพันธุ์บอสตันเทเรีย ที่มาร่วมผจญภัยเป็นคน (ตัว?) สุดท้าย อิคกี้เป็นสุนัขที่เฉลียวฉลาด และมีความหยิ่งในตนเองสูง ตัวมันคิดว่าตนเป็นสุนัขที่ฉลาดที่สุดในโลก การเดินทางในครั้งนี้ อิคกี้ ได้ถูก วนิลา ไอซ์ ฆ่าตาย
: ชื่อสแตนด์ : "**เดอะฟูล**" (คนโง่) เป็นสแตนด์ในรูปของเม็ดทราย ที่ทำให้การโจมตีใด ๆ ก็มิอาจสร้างความบาดเจ็บได้ แล้วยังใช้ทรายนั้นสร้างเป็นรูปเสมือนสิ่งของต่างๆได้ด้วย
: สัญลักษณ์ไพ่ : ไพ่ยิปซี  [The Fool](https://en.m.wikipedia.org/wiki/The_Fool_(Tarot_card))

*** ดิโอ บรันโด** วายร้ายจากภาคแรกมีร่างกายเป็นอมตะเนื่องจากเป็นปีศาจดูดเลือด (แต่จะแพ้แสงอาทิตย์) เจ้าเล่ห์ มุทะลุ ฉลาดแกมโกง จากเหตุการณ์ในภาคแรกที่ดิโอเหลือเพียงแค่หัว จึงต้องการร่างของโจนาธาน อย่างไรก็ตามรอยต่อที่คอของดิโอยังเชื่อมไม่สนิทนัก แต่ถ้าได้ดูดเลือดของโจสตาร์เข้าไปจะทำให้ตนมีพลังเพิ่มขึ้น
: ชื่อแสตนด์ :  **เดอะเวิลด์** เป็นสแตนด์ที่มีความสามารถเหมือน "สตาร์แพลตตินั่ม" ของโจทาโร่ทุกอย่าง หลังจากเชื่อมคอจนสมบูรณ์สามารถหยุดได้ 9 วินาที
: สัญลักษณ์ไพ่ : ไพ่ยิปซี  The World :เสียงต่อสู้ :muda muda muda

## อ้างอิง

หมวดหมู่:โจโจ้ ล่าข้ามศตวรรษ
หมวดหมู่:มังงะที่ตีพิมพ์ในปี พ.ศ. 2532
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวโชเน็ง
หมวดหมู่:ข้อโต้เถียงในการ์ตูนญี่ปุ่น